《和萧十六人名 其二》
宋代·孔平仲

式微子叹归期滞，疏钟皓月僧窗睡。满郭丹枫已送秋，李白桃红春又至。

绿杨朱户锁娉婷，燕赵一笑谁相视。红颜回盼能溺人，有若大川无际涘。

吾曹操行薄云天，去险就平当择地。严君平昔教诸子，肯向赣江为此事。

勿损仁义纵欢娱，力与主张兴废坠。

不才强使酬杜诗，搦管宁能言鄙志。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。